CELEX: 32012R0619
Language: bg
Date: 2012-07-10 00:00:00
Title: Регламент за изпълнение (ЕС) № 619/2012 на Комисията от 10 юли 2012 година за изменение за 173-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

11.7.2012   
            
            
               BG
            
            
               Официален вестник на Европейския съюз
            
            
               L 179/11
            
         РЕГЛАМЕНТ ЗА ИЗПЪЛНЕНИЕ (ЕС) № 619/2012 НА КОМИСИЯТА
   от 10 юли 2012 година
   за изменение за 173-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на този регламент.
            
         
               (2)
            
            
               На 2 юли 2012 г. Комитетът по санкциите към Съвета за сигурност на Организацията на обединените нации реши да извади едно физическо лице и едно образувание от списъка на лицата, групите и образуванията, спрямо които следва да се прилага замразяването на средства и икономически ресурси, след като разгледа искането за отписване, представено от това лице и това образувание, и подробния доклад на омбудсмана, назначен съгласно Резолюция № 1904 (2009) на Съвета за сигурност на Организацията на обединените нации.
            
         
               (3)
            
            
               По тази причина приложение I към Регламент (ЕО) № 881/2002 следва да бъде съответно актуализирано,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 юли 2012 година.
      
         
            За Комисията, от името на председателя,
         
         
            началникът на Службата за инструментите на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      
                  (1)
               
               
                  В категорията „Юридически лица, групи и образувания“ се заличава следното вписване:
                  „Movement for Reform in Arabia (известно още като a) Movement for Islamic Reform in Arabia, б) MIRA, в) Al Islah (Reform), г) MRA, д) Al-Harakat al-Islamiyah lil-Islah, е) Islamic Movement for Reform, ж) Movement for (Islamic) Reform in Arabia Ltd, з) Movement for Reform in Arabia Ltd). Адрес: a) BM Box: MIRA, London WC1N 3XX, Обединеното кралство, б) Safiee Suite, EBC House, Townsend Lane, London NW9 8LL, Обединеното кралство. Друга информация: a) адреси на електронна поща: info@islah.org и info@islah.tv, б) уебсайт http://www.islah.info, в) тел. 020 8452 0303, г) факс 020 8452 0808, д) номер към UK Company 03834450. Дата на определянето, посочена в член 2a, параграф 4, буква б): 15.7.2005 г.“
               
            
                  (2)
               
               
                  В глава „Физически лица“ се заличава следното вписване:
                  „Saad Rashed Mohammad Al-Faqih (известен още като a) Abu Uthman Sa'd Al-Faqih, б) Sa'ad Al-Faqih, в) Saad Alfagih, г) Sa'd Al-Faqi, д) Saad Al-Faqih, е) Saad Al Faqih, ж) Saad Al-Fagih, з) Saad Al-Fakih, и) Sa'd Rashid Muhammed Al- Fageeh). Титла: доктор. Адрес: London, Обединеното кралство. Дата на раждане: a) 1.2.1957 г., б) 31.1.1957 г. Място на раждане: Al-Zubair, Ирак. Гражданство: саудитско. Друга информация: Ръководител на Movement for Reform in Arabia. Дата на определянето, посочена в член 2a, параграф 4, буква б): 23.12.2004 г.“